ห้องอาหาร L3 Eatery โรงแรม Le Fenix Sukhumvit มีบุฟเฟ่ต์อาหารญี่ปุ่นตั้งแต่เวลา 11.30-14.00 ทุกวันศุกร์ เสาร์ อาทิตย์ ราคาท่านละ 599 บาท (แต่วันนี้มาใช้ดีลค่า)

การเดินทางสามารถลง BTS สถานีนานา ออกทางออกที่ 3 แล้วเดินตรงเข้ามาในซอยสุขุมวิท 11 จนสุดซอยแล้วเลี้ยวซ้าย เดินตรงต่อมาเรื่อยๆก็จะเจอโรงแรมค่ะ เดินประมาณ 10 นาทีเท่านั้น แต่จะขับรถเข้ามาก็มีที่จอดพร้อมค่ะ

จากหน้าโรงแรม เดินขึ้นบันไดมาก็จะเจอล็อบบี้ แล้วก็มีบันไดอีกอันพาขึ้นสู่ห้องอาหารเลย

ไลน์อาหารมีอยู่เฉพาะฝั่งขวา ดูเหมือนจะน้อยแต่ก็หลากหลายอยู่ มีตั้งแต่ปลาดิบ ซูชิ พิซซ่าญี่ปุ่น เกี๊ยวซ่า เบคอนพันเห็ดเข็มทอง แกงกะหรี่หมูทอด ยากิโซบะ ยากิโทริ ข้าวเปล่า ข้าวผัด หัวปลาแซลมอนต้ม และมุมสลัด (ลืมถ่ายมาค่ะ แต่ผักหน้าตาน่าทาน มีพวกน้ำมันมะกอกให้ราด น้ำสลัดสีดำให้ราด)

ส่วนของหวานก็ประกอบไปด้วยเค้กชิ้นเล็กๆ ช็อกโกแลตบอล ถั่วแดงร้อน เยลลี่ชาเขียวถั่วแดง และไอศกรีมสตรอว์เบอร์รี่/วานิลลา ค่ะ

มุมเครื่องดื่มก็หลากหลายนะ มีทั้งกาแฟ ชา ชานม น้ำส้ม นมร้อน น้ำเปล่า

ต่อไปจะเป็นการรีวิวรสชาติอาหารที่ได้ลองในวันนี้ค่ะ (03/05/2015)

-แซลมอนซาชิมิ จัดวางไม่สวยงาม แต่เฮ่ย อร่อยง้ะ ไม่เหม็นคาวเลย ฟินมากค่า

-salmon carpaccio รสเหมือนแซลมอนหมักวาซาบิ ก็อร่อยดี ไม่คาวเลยเช่นกัน

-ไก่คาราเกะ ไม่ผ่านอย่างแรงค่าาา เย็นชืด และแข็งมาก เก็บเหอะเมนูนี้

-ยากิโซบะ อร่อยดี แต่เย็นอีกแล้ว

-เต้าหู้ทอด เย็นมากอะเกน

-ซูชิ พอถูไถ หน้าตาไม่ค่อยโอ

-เกี๊ยวซ่า จริงๆก็ไม่แย่ แต่เย็นอีกล้าววว

-พิซซ่าญี่ปุ่น เย็นอีกแล้ว รสชาติแป้งๆหยึยๆเหมือนทาโกยากิ

-หมูผัดกิมจิ อร่อยดี แต่ก็เย็นค่ะ

-แป้งไส้หมูทอด เย็นอีกแล้ว นิ่มๆ เหมือนส่วนผสมหลักคือแป้ง หมูมีอยู่นิดเดียว==

-ยากิโทริ ไก่แข็งๆเหมือนส่วนอกไก่ ไม่ค่อยฟินเท่าไหร่

-แกงกะหรี่หมูทอด อันนี้คุณพ่อทาน น้ำแกงกะหรี่คือใสมากกกยังกะแกงจืด==

เวลาลุกไปไหนแปปเดียวพนักงานก็เก็บจานไปอย่างไว แถมเอามีดส้อมไปด้วย เง้อ

มาต่อกันด้วยของหวาน

-ช็อคบอล ตอนแรกคิดว่าเป็นช็อคโกแลตทรัฟเฟิล ปรากฏว่าไส้ในเป็นเนื้อเค้กค่ะ ก็อร่อยดีนะ

-ชีสเค้ก ไม่ค่อยหอมชีสเท่าไหร่ ส่วนตัวชอบแบบเลี่ยนๆง่ะแต่อันนี้มันไม่555

-บราวนี่ ดีงามดาวล้านดวงมาก ทานไป 3 ชิ้น ชอบมากจริงๆค่ะ หน้าช็อคโกแลตหนา ตรงญานมีถั่ว ฟินราวกับขึ้นสวรรค์เลย

-เยลลี่ชาเขียวถั่วแดง อันนี้คือแปลกมาก ตรงหน้าอร่อยนะ เป็นถั่วแดงกับน้ำตาลทรายแดงกรุบๆ แต่อิตัวเยลลี่น่ะสิ คือเนื้อมันแปลกๆ ไม่เซ็ตตัวแต่ก็ไม่เหลวไปซะทีเดียว รสชาติก็ไม่หวาน คือเป็นเมนูที่งงมาก ไม่ลงตัวอย่างแรง

-ช็อกโกแลตฟองดูว์ คือแย่ตรงผลไม้ที่ให้มาจิ้มเป็นสับปะรดง่ะ ใครเป็นคนคิดตอบณัชชาทีค่ะ ไม่เข้ากันอย่างแรงงง แต่เอาจริงช็อกโกแลตคือดีนะ เสียดายอะน่าจะให้กล้วยหอมมาจิ้ม ไม่งั้นเพอร์เฟ็คเลย

อาหารวันนี้พนักงานคอยมาเติมเรื่อยๆนะเวลาอันไหนใกล้จะหมด ตอน 15 นาทีก่อนหมดเวลายังเติมเค้กให้เลย ประทับใจตรงนี้นะคะ ไม่ชอบตรงที่อาหารเกือบทุกอย่างเย็นชืดไปหน่อย ไม่แน่ใจว่าถ้ามาตั้งแต่ 11.00 จะดีกว่านี้ป่าว (เรามาถึง 13.00) 

ตอนใกล้หมดเวลา พนักงานก็มาเตือนว่าถ้ายังอยากมานอะไรเพิ่มก็ให้ตักไว้ล่วงหน้าเลยเพราะจะเก็บไลน์แล้ว

สรุปนะคะ ถ้าได้ราคาดีลนี่ก็คุ้มอยู่นะเพราะแซลมอนดิบดีมากๆ เค้กก็อร่อยมากๆๆๆๆ แต่ถ้ามาทานราคาเต็มก็คงไม่อะค่ะกับอาหารที่ส่วนมากเย็นชืดแบบนี้